《和邓慎思初入试院》
宋代·余干

江南尝应檄书行，多向西风拂露英。薄暮解装融祖寺，侵晨挥策楚王城。

明蟾又见中秋色，哀雁仍闻半夜声。怀旧感新搔短发，归时应有二毛生。

作者简介：余干，字樗年（《同文馆唱和诗》卷一○晁补之《次韵樗年见贻》），毗陵（今江苏常州）人。神宗元丰五年（一○八二）进士（《咸淳毗陵志》卷一一）。哲宗元祐初与邓忠臣等同为考试官。今录诗十三首。